|  |  |
| --- | --- |
| **SKUODO RAJONO SAVIVALDYBĖS TARYBA** | |
|  | Teikti tarybai  Petras Pušinskas |
| **SPRENDIMAS**  **DĖL SKUODO RAJONO VAIKŲ LOPŠELIŲ-DARŽELIŲ IKIMOKYKLINIO UGDYMO PROGRAMOS VYKDYMO VASAROS LAIKOTARPIU** | |
|  | |
| 2020 m. gegužės 11 d. Nr. T10-101/T9- | |
| Skuodas | |

Vadovaudamasi Lietuvos Respublikos vietos savivaldos įstatymo 16 straipsnio 2 dalimi, Lietuvos Respublikos švietimo įstatymo 58 straipsnio 1 dalies 3 punktu ir atsižvelgdama į Skuodo vaikų lopšelio-darželio, Skuodo rajono Ylakių vaikų lopšelio-darželio ir Skuodo rajono Mosėdžio vaikų lopšelio-darželio direktorių prašymus, Skuodo rajono savivaldybės taryba n u s p r e n d ž i a:

1. Leisti Skuodo vaikų lopšeliui-darželiui, Skuodo rajono Ylakių vaikų lopšeliui-darželiui ir Skuodo rajono Mosėdžio vaikų lopšeliui-darželiui nevykdyti ikimokyklinio ugdymo programos 2020-08-17–2020-08-31 laikotarpiu.

2. Nustatyti vasaros laikotarpiu, pasibaigus karantino apribojimams, veikiančių ikimokyklinio ugdymo gupių skaičių:

2.1. Skuodo vaikų lopšelyje-darželyje:

2.1.1. 2020 m. birželio ir liepos mėnesiais ne daugiau kaip po 7 (viena iš jų – specialiojo ugdymo);

2.1.2. 2020 m. rugpjūčio mėnesį ne daugiau kaip 6 (viena iš jų – specialiojo ugdymo).

2.2. Skuodo rajono Ylakių vaikų lopšelyje-darželyje:

2.2.1. 2020 m. birželio mėnesį ne daugiau kaip 3;

2.2.2. 2020 m. liepos ir rugpjūčio mėnesiais ne daugiau kaip po 2.

2.3. Skuodo rajono Mosėdžio vaikų lopšelyje-darželyje birželio, liepos ir rugpjūčio mėnesiais ne daugiau kaip po 2.

3. Įpareigoti rajono vaikų lopšelių-darželių direktorius:

3.1. formuojant vaikų grupes vasaros laikotarpiui, pirmenybę taikyti tiems vaikams, kurių abu tėvai dirba;

3.2. informuoti bendruomenės narius, vaikų tėvus apie įstaigų darbą vasaros mėnesiais.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras | Petras Pušinskas |

Loreta Vasiliauskienė, tel. 8 602 84 638